**ZK/1-13/2020.**

**Határozat: 113**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2020. június 25-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2020. június 25-én** 15,41 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János, Végh Andor János és Vlasicsné Dörgönye Márta képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Kötő Attila és Stégli János képviselőket.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó egy napirendi pontra tett javaslatot, melyet ismertet:

**Napirend:**

**1. A Helyi Építési Szabályzatról szóló 19/2015. (IX.11.) önkormányzati rendelet   
 módosítása** Előadó: Novák Ferenc polgármester

Novák Ferenc: Javasolja levételre a meghívóban szereplő 1. számú a Helyi Építési Szabályzatról szóló 19/2015. (IX.11.) önkormányzati rendelet módosítása című napirendet, mivel a főépítészi záró vélemény nem érkezett meg, ezért ezen az ülésen a képviselőtestület nem tud döntést hozni, amennyiben megérkezik a főépítészi vélemény, akkor az a 2020. július 02-án tartandó képviselőtestületi ülésen tárgyalható.

Szavazásra teszi fel az elhangzott napirendi pont levételére vonatkozó ügyrendi javaslatot.

Képviselőtestület 7 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Javasolja felvételre 1. számú napirendként a Zalakarosi Fürdő Zrt. módosított árváltozásának elfogadása című, 2. számú napirendként a Zalakarosi Fürdő Zrt. nyitvatartási idejének elfogadása című, 3. számú napirendként a Zalakarosi Fürdő Zrt. Hunguest Hotels Szállodaipari Zrt.-vel kötött szerződés módosításának elfogadása című napirendi javaslatot.

Szavazásra teszi fel az elhangzott napirendi pontok felvételére vonatkozó ügyrendi javaslatot.

Képviselőtestület 7 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Szavazásra teszi fel a napirend elfogadására vonatkozó ügyrendi javaslatot, a napirendi pontok levételére és felvételére vonatkozó döntések figyelembevételével.

Képviselőtestület 7 igen szavazattal, ellenszavazat és tartózkodás nélkül a napirend elfogadására vonatkozó ügyrendi javaslatot elfogadta.

**Az elfogadott napirend:**

**1. A Zalakarosi Fürdő Zrt. módosított árváltozásának elfogadása ZÁRT** Előadó: Novák Ferenc polgármester

**2. A Zalakarosi Fürdő Zrt. nyitvatartási idejének elfogadása ZÁRT** Előadó: Novák Ferenc polgármester

**3. A Zalakarosi Fürdő Zrt. Hunguest Hotels Szállodaipari Zrt.-vel kötött ZÁRT  
 szerződés módosítása** Előadó: Novák Ferenc polgármester

Novák Ferenc: Javasolja, hogy a képviselőtestület rendelje el az elfogadott napirendben szereplő valamennyi napirendi pont zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.

Szavazásra teszi fel a zárt ülés elrendelésére vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 113/2020. (VI.25.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő valamennyi napirendi pont zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 15,43 órakor bezárta és bejelenti, hogy a képviselőtestület 15,43 órától zárt ülés keretében folytatja tovább munkáját.

Kmft.

Novák Ferenc Szabóné dr. Csányi Marianna

Polgármester Jegyző

Kötő Attila Stégli János  
 Jkv. hitelesítő Jkv. hitelesítő